MADRID – Ffɣen-d kra n yigiman n medden s yisem n tiddukliwin tispenyuliyin ay ibedden ɣer yidis n weɣref awniri d Yewniriyen ay izedɣen deg Spenyul, ass n ssebt deg Madrid, akken ad ssutren assuddes n tsefrant n ugguccelman deg Tniri Tutrimt war leɛḍil.
Seg wezniq n Atocha, deg tlemmast n Madrid, tedda tmeskant-a armi d amṛaḥ azamulan n Puerta del Sol, yernu refden yenmeskanen-a tikbanin tiwniriyin, d tḥucay aydeg ay ssutren talwit i weɣref awniri d wezref n ugguccelman d teɣdemt d uqader n yizerfan n wemdan deg yikalen iwniriyen yettwawedgen, yernu gar yiberriḥen umi d-ulsen yenmeskanen, yella « Talwit d Tlelli i Weɣref Awniri », « Meṛṛuk d tamednubt, Spenyul d tamasayt » d « Anda ay llan yizerfan n wemdan? », yernu tella-d tmeskant-a daɣ i ussummel n yemtawayen n 3 n yidisan ay d-yellan deg Madrid deg 14 Wamber 1975 aydeg ay tefka Spenyul akal awniri i Meṛṛuk d Muriṭanya.
D igiman n medden ay d-yusan seg wakk timdinin tispenyuliyin yernu llan gar-asen ama d ilemẓiyen, ama d imeqranen, yernu ssummlen-d imtawayen ay yeǧǧan Meṛṛuk ad tewdeg, beṛṛa i usaḍuf, akal awniri seg 1975.
Tadyant-a d tin ay yebɣan ad d-tesban imenɣi awniri deg umaḍal yernu ad tesḥulfu ṛṛay anagdud agraɣlan ɣef tegnit aydeg yedder, ass-a, weɣref awniri ay yeddren ddaw leɛnaya n tallalt talsant tagraɣlant, ɣef wakken ay d-tenna Tsemyuddest Taspenyulit n Temsetlelt d Tniri Tutrimt (Ceas-Sahara).
kab_Latn kab_Latn kab_Latn kab_Latn